Riigikohtule pandi alus Asutava Kogu 21. oktoobril 1919. a vastu võetud Riigikohtu seaduse ja 15. juunil 1920. a vastu võetud põhiseadusega. Riigikohus tegutses Tartus,  kuid 1935. aastal viidi riigivõimu tsentraliseerimise käigus Tallinnasse. Eesti Vabariigi annekteerimine 1940. a tõi kaasa Riigikohtu likvideerimise. Riigikohtu tegevuse taastamisele pani aluse 28. juuni 1992. a rahvahääletusel vastu võetud Eesti Vabariigi põhiseadus. Taasloodud Riigikohtu esimene avalik istung toimus 27. mail 1993. a Tartu Raekoja saalis. Riigikohus asub Tartus.